હાર્દિક પટેલ પર કથિત વીડિયો જાહેર થયા પછી મંગળવારે ભરૂચ જિલ્લામાં હાર્દિક પટેલ પહેલી વાર જાહેર સભામાં હાજરી આપી હતી. જ્યાં તેણે આવા કથિત વીડિયો જાહેર થા પછી ભાજપ સરકાર પર અનેક આકાર પ્રહારો કર્યા હતા. એટલું જ નહીં તેણે ટ્વિટ કરીને પણ કહ્યું હતું કે ગુજરાતની જનતા 22 વર્ષના છોકરાનોનો નહીં પણ 22 વર્ષમાં થયેલા વિકાસની સીડી દેખવા માંગે છે. વધુમાં તેણે કહ્યું કે ચલો માની લો કે હું ખોટો છું. અવસર મળે તો મને મારી નાંખજો. પણ આ મુદ્દો સમુદાયના અધિકારોનો છે. ખેડૂતો, યુવાઓના ભવિષ્યનો છે. આ મુદ્દા પરથી ભાજપની સત્તા કેમ કંઇ કરી નથી રહી. અન્ય એક ટ્વિટમાં હાર્દિક પટેલ કહ્યું કે જેને જે કરવું હોય તે કરી લે હું પાછો પડવાનો નથી. 23 વર્ષનો હાર્દિક હવે મોટા થઇ રહ્યો છે અને મને બદનામ કરવા માટે કરોડો રૂપિયા ખર્ચાઇ રહ્યા છે.